מירי ישראלי

מירי ישראלי (נולדה באוקטובר 1953, תל אביב-יפו) היא אמנית, פסלת ויוצרת בתחום האמנות האקולוגית, בז'אנר האמנות הסביבתית. בנוסף לעבודה האמנותית, היא מרצה ומדריכה בתחומי האמנות האקולוגית, מיחזור ושמירת הסביבה.

==ביוגרפיה==
ישראלי עסקה במשך 35 שנה בתחומי הנדסת מכונות, הנדסת בניין והדרכת מחשבים.

בשנת 2007 סיימה לימודי הסמכה להדרכת אמנות. לאחר שלוש שנות לימודים במכללת "ורצברגר" שברמת גן, בהן למדה טכניקות אמנות שונות, החליטה להתמקד באמנות אקולוגית מתוך מניעים אידאולוגיים. בשנת 2008 הקימה את אתר האינטרנט "גרין ארט" במטרה לממש את תפיסת העולם הירוקה שלה ולקדם מודעות סביבתית באמצעות האמנות והתרבות.

עיקר יצירותיה של ישראלי מזוהות עם האמנות האקולוגית. אומנות זו חוקרת ומגיבה לסוגיות סביבתיות שונות ושואפת לקדם עקרונות של אקולוגיה, צדק חברתי וסביבתי במטרה לחזק את יחסי הגומלין בין תרבות האדם לסביבתו. עבודתה עוסקת בנושאים שונים ובהם: מיחזור וצמצום נזקי תרבות הצריכה לסביבה.
בעבודותיה עושה ישראלי שימוש חוזר בחומרים ממוחזרים, בפסולת ממפעלי תעשייה, פסולת ביתית, פסולת בניין, פסולת ימית ופסולת אלקטרונית. מגוון החומרים המוטבע ביצירותיה כולל חומרים מן הטבע, פסולת שעם, נייר, מתכות, זכוכית, פלסטיק, עופרת, אלומיניום, בדים, קלקר, עץ, פוליאתילן, קרטוני אריזות, שקיות פלסטיק, קולבי מתכת ועוד.

ביצירותיה מנסה ישראלי ליצור דיאלוג בין האמנות לצורך לרומם את החומרים, להשביחם למשאב חדש יקר ערך ולהטמיע מסרים לגילוי אחריות סביבתית וחברתית. היצירות מושפעות ממצב הסביבה ומובעות ברבדים שונים של ביטוי, כגון ציור, פיסול, צילום, מיצב, אסמבלאז', פסיפס, קולאז' ווידאו ארט.

יצירותיה מוצגות במשרדי ארגון "חדשנות אפריקה" בהרצליה, במרכז המבקרים לסביבה וקיימות "תפיסת עולם" בבניין "המועצה לישראל יפה" בתל אביב ובמרכז המבקרים של שירותי אקולוגיה שבבאר טוביה.

ישראלי פיתחה תוכניות הדרכה להטמעת האמנות הירוקה והדרכות לחינוך סביבתי אותן היא מעבירה, לגיל הרך, למורות בבתי ספר, לגננות ולסייעות. בנוסף, העבירה ישראלי הדרכות במועדוני הילדים של רשת מלונות "דן" בנושא עשיית שימוש חוזר מפסולת בתי המלון ליצירת אמנות המיחזור. כמו כן העבירה הרצאות והדרכות בנושא קידום המודעות הסביבתית בחברה, אמנות משקמת בבתי חולים, בגנים ובתי ספר, בבתי דיור מוגן, בפנימיות, במתנ"סים ולמדריכי אמנות ברשויות מקומיות. קיץ של כיף בקייטנות בסימן טבע ואיכות הסביבה בשיתוף המועצה לישראל יפה ואוניברסיטת תל אביב הדרכות לעשרות מדריכים להטמעת החינוך הסביבתי בסימן טבע ואיכות הסביבה.

ישראלי מעבירה הרצאות לקהל הרחב בנושא הטבה עם איכות הסביבה באמצעות האמנות האקולוגית, החדשנות הטכנולוגית, המדע, התרבות הכלכלה והסביבה. בפרויקטים של פיסול סביבתי, אוספת ישראלי פסולת תעשייתית ופסולת בניין, ומציגה דרכים לנצל אותן לשימוש חוזר לעשייה אמנותית, בין השאר בטכניקת "רדי מייד" (Ready made) - תהליך של השבחת חומרים שנחשבים חסרי תועלת.

בשנת 2010, במסגרת מיזם "עץ נולד", פעלה ישראלי עם מתנדבי תנועת של"מ בפרויקט למען הקהילה לחלוקת שתילי עצים לתושבי העיר רעננה בשיתוף הרשות המקומית במטרה להגביר את הייעור במרחב העירוני ולהביא לשיפור איכות החיים, איכות האוויר ומראה המרחב הציבורי. מיום נטיעתו עורכת ישראלי מעקב אחר התפתחותו של עץ הבוהיניה ששתלה בחצרה בבלוג, כהשראה לקהילה לעודד פעילות להגברת נטיעת העצים במרחב הציבורי כחלק מהמסר לשמירת איכות הסביבה.

ישראלי חברה בפורום אמני "מוזה" ברעננה, הפועלים בהתנדבות בפרויקטים בסיוע לקהילה עם צרכים מיוחדים ובפרויקטים המקדמים את התרבות והאמנות בעיר ושיתוף פעולה עם האמנים בערים השכנות במגזר הערבי.

ישראלי חברה בוועדה לאיכות הסביבה ברעננה כנציגת הציבור מטעם סיעתו של ראש עיריית רעננה, חיים ברוידא, וכנציגת הציבור מטעם ארגון "חיים וסביבה".בשנת 2022 הוזמנה להציג תערוכת יחיד במשרד מבקר המדינה מר מתניהו אנגלמן, אמנות אקולוגית המגיבה למשבר האקלים והסביבה במשרד מבקר המדינה בירושלים.
בחודש ספטמבר 2022, לרגל 100 שנה לעיר רעננה, כתבה עבודת חקר מסע בעקבות עצי המורשת העתיקים של רעננה הנקראת "העצים הם תקוות קיומנו". בעבודת החקר ניתן להכיר את סיפור מורשתם של וותיקי העיר ועצי המורשת, מיקומם ברחבי העיר, סיפור המאבק להצלת העצים העתיקים והצורך בשימור העצים במרחב הציבורי.

בחודש נובמבר 2022 במסגרת ועידת האקלים האזורית ה-2 בשרון, נערך טקס חגיגי במעמד השרה להגנת הסביבה תמר זנדברג, ראש העירייה חיים ברוידא, אורן תבור, מנהל היחידה האזורית לאיכות הסביבה וראשי רשויות נוספות, בו העניקה עיריית רעננה תעודות הוקרה לשלושה פעילי איכות הסביבה בעיר, אשר פעילותם למען הסביבה בלטה במיוחד. ביניהם זכתה ישראלי באות הוקרה מראש עיריית רעננה חיים ברוידא, על תרומתה לקידום איכות הסביבה והקיימות המקומית.

בדצמבר 2023 יצרה ישראלי את המיצב האמנותי הסביבתי "עם אחד בלב אחד" – בעקבות מלחמת "חרבות ברזל" המסמל את הקריאה לאחדות, אהבה, תקומה ואת התקווה לראות את החטופים שבים הביתה. המיצב האמנותי הסביבתי שנוצר מחומרי פסולת ברזל ופלסטיק מורכב על "חומה של תקווה" ברעננה. המיצב נוצר בשיתוף פעולה עם עיריית רעננה ותלמידי תיכון "אביב" רעננה.

ישראלי נשואה ואם לשלושה. מתגוררת ברעננה.

==גלריה==
{| align=center
|<gallery widths="200" heights="170" perrow="4">
קובץ:אמנות_אקולוגית_בקריאה_לשחרור_החטופים_מעזה,_ולאחדות_עם_ישראל_-_בעקבות_מלחמת_"חרבות_ברזל".jpg|מיצב סביבתי ואסמבלאג' לשחרור החטופים מעזה - בהמשך למיצב סביבתי "עם אחד בלב אחד" המורכב על "חומה של תקווה" ברעננה
קובץ:אובדן ממלכת החרקים.jpg|אמנות אקולוגית המגיבה למשבר המגוון הביולוגי בטבע. פיסול חרקים מקפסולות של קפה בשימוש חוזר.
קובץ:פיסול כוורת דבורים בטבע - אמנות אקולוגית הקוראת לשימור הדבורים הנמצאות בסכנת הכחדה.jpg|כוורת דבורים בטבע - פיסול סביבתי לתערוכת "טבע שביר" הקוראת לשימור הדבורים הנמצאות בסכנת הכחדה
קובץ:מירי ישראלי, כי האישה היא עץ השדה.jpg|"כי האישה היא עץ השדה" אמנות אקולוגית היוצאת בקריאת השכמה לצורך להגן על העצים, לנוכח היעלמותם בקצב מבהיל ומדאיג מכדור הארץ.
קובץ:לא חד פעמי.jpg|מיצב סביבתי "לכודים ברשת" שנוצר לתערוכה "לא חד פעמי" - אמנות אקולוגית המציגה את מצב זיהומי הפלסטיק בים והנזק שהם גורמים לסביבה הימית ולבעלי החיים הימיים.
קובץ:בכייה לדורות.JPG|היצירה "בכייה לדורות" מציגה את כדור הארץ הבוכה לנוכח מצבו העגום וזיהומו מתחת ומעל. הוצג בתערוכה "חיבוק ירוק 4" - אמנים למען שימור הטבע והסביבה.
קובץ:קולאג זוג אפריקאי Large .jpg|אמנות אקולוגית מפסולת מגני ברכיים וחפצים ישנים, שחוברו יחד לפסל דו צידי לזוג אפריקאי צבעוני. אמנות לעידוד האחדות והאהבה. הוצג בתערוכת "יש דברים שרציתי לומר".
קובץ:אשת פלדה משרשראות אופניים (20190510 180153 Large).jpg|אמנות אקולוגית מפסולת שרשראות אופניים, נסורת אלומיניום, צלחת מיקרוגל, מסגרת שעון קיר ישן וחומרים נפסדים שחברו יחד לאשת הפלדה. אמנות אקולוגית שהוצגה בתערוכת "יש דברים שרציתי לומר".
קובץ:"יער התבערה"- זעקת העצים שנשרפו מטרור העפיפונים מגבול עזה.jpg|"יער התבערה" הוצג בתערוכת "חיבוק ירוק אישי" - כמסר נגד טרור העפיפונים וזעקת העצים שנשרפו בישובי עוטף עזה בישראל.
קובץ:SRG 9660 Large .JPG|ציור על ענפי דקל כהתרעה על בעלי החיים הנמצאים בסכנת הכחדה על ידי האדם. אמנות אקולוגית שהוצגה בתערוכת "יש דברים שרציתי לומר".
קובץ:עכבישים ממטריות (P1060220 Large ).JPG|חרקים הנמצאים בסכנת הכחדה מהמגוון הביולוגי- פיסול משלדי מטריות וקפסולות קפה. אמנות אקולוגית שהוצגה בתערוכת "יש דברים שרציתי לומר".
קובץ:"עץ החיים" - פיסול מפסולת חבלים וניירות. גזע המורכב מזוגיות המפיצה אהבה וצמיחה משורשי האדמה.jpg|עץ החיים" - פיסול מפסולת חבלים וניירות. גזע המורכב מזוגיות המפיצה אהבה וצמיחה משורשי האדמה"
קובץ:הזדווגות צבים בטבע.jpg|פיסול הזדווגות צבים בטבע שפוסלו לתערוכת "על המר והמתוק 1" מגילוף גרעיני אבוקדו. אמנות אקולוגית כמסר לאדם לצורך בשימור הצבים הנמצאים בסכנת הכחדה בטבע.
קובץ:תמנון הטבעות החנוק משקיות פלסטיק.jpg|אמנות אקולוגית בפיסול "תמנון כחול הטבעות" לתערוכת אמנות, המתריעה לנזק הנגרם ליצורים הימיים הנכחדים מפסולת הפלסטיק המזהמת את הים.
קובץ:The crying tree העץ הבוכה.jpg|* פיסול גזע עץ כרות הבוכה להמחיש מחאה, כאב ועצב נגד כריתת העצים והיערות ההולכים ונעלמים מעולמינו. פיסול הנוצר מפסולת קליפות עצים, קרטון ושקיות נייר ממוחזרות לתערוכת אמנות למען הסביבה. *
קובץ:מגן דוד סביבתי מסר בהגנה על פרחי הבר.jpg|מיצב פיסולי שנוצר לתערוכת "דמות, דומם, נוף מולדת" שהוצגה ברעננה. המיצב נוצר מפסולת פלסטיק אדום וירוק ששינתה פניה לשדה כלניות ופרגים כמסר לצורך בהגנה על פרחי הבר ועל הסביבה.
קובץ:עיצוב שולחן מודרני מגליל עץ ישן.jpeg|מיצב סביבתי לתערוכת "חפצים מספרים סיפור" מפסולת שנאספה משטחי תעשייה ועוצבה לשולחן חדיש ומודרני בסגנון פופ ארט.
קובץ:תרנגול חופשי בטבע.jpg|תרנגול חופש (פיסול מעיסת נייר) - כמסר ודאגה לתרנגולים הכלואים בכלובים לתנאים נאותים. הוצג תערוכת אמנות אקולוגית "Eco Art" לקידום המודעות הסביבתית.
קובץ:ציפור מנקרת מפסולת חומרים מן הטבע.jpg|פיסול מפסולת מזון לתערוכה "על המר והמתוק 2" העוסקת בנושא מזון האדם. אמנות אקולוגית מן הטבע.
קובץ:פריחה מצינורות האדמה.JPG|"פריחה מצינורות האדמה" - פיסול סביבתי "רדי מייד" לתערוכת "מעצבים סביבה". פסולת צינורות פלסטיק ששינו ייעודם לפריחה מחודשת מבטן האדמה.
קובץ:P1050108new (Large).jpg|פיסול סביבתי מפסולת מוצרי פלסטיק לטיפוח חצר בית הספר "יחד" בתל אביב (עם ילדי העיר); מזוהה עם עצי הדקל בנוף המקומי.
קובץ:Bat hefer1.jpg|פיסול סביבתי עם קהילת ילדי בת חפר בניקוי השטח ושימוש בפסולת ליצירת אמנות לעידוד הרכיבה על האופניים.
קובץ:Paper spiral - יצירת ספירלה מעגלית מנייר מגזינים.jpg|אמנות אקולוגית ביצירת ספירלה מעגלית ב 3 שכבות שונות, המעוצבות מנייר מגזין צבעוני, הוצג בתערוכת "אמנות הנייר".
קובץ:עיצוב אגרטל עם פרחים מבקבוקי פלסטיק צבעוניים - אמנות אקולוגית - Eco Art.jpg|פיסול אגרטל עם פרחים המעוצבים מבקבוקי פלסטיק צבעוניים, יצירה להתרעת נזקי הפלסטיק לסביבה שהוצגה לתערוכת "חיבוק ירוק" בת"א.
קובץ:מיצב מואר המדמה התהוות אותיות שפת הקודש שלנו מהחושך אל האור ומהפסולת לבריאה מחודשת - פסולת מוארת.jpg|מיצב מואר כאמנות אקולוגית הנקרא "התהוות" הוצג בתערוכת אמנות "בין מילה לתמונה" ברעננה. תהליך התרחשות מיסטית של בריאת אותיות שפת הקודש שלנו מהחושך אל האור ומהפסולת לבריאה מחודשת
</gallery>
|}

== הצגת עבודותיה ==
===פיסול סביבתי במרחב הציבורי===

===תערוכות יחיד ===
*2008 - תערוכת "במקום לפח ניצור מהפך", אמנות אקולוגית שהוצגה בבית היוצר בכפר סבא.
*2022 - תערוכת "הבחירה הטבעית" אמנות אקולוגית המגיבה למשבר האקלים והסביבה שהוצגה במשרד מבקר המדינה בירושלים.
====תערוכות קבוצתיות נבחרות====
*2008 - תערוכה "מה היא אומנות אקולוגית" בבית היוצר ברעננה.
*2009 - תערוכת "עגלוגיה" מה בין אקולוגיה לתרבות הצריכה - בית רייזל כפר סבא.
*2009 - תערוכת "דיאלוג עם הסביבה" בבית המועצה לישראל יפה בתל אביב.
*2010 - "שולחן פסח בסימן ירוק" - בבית היוצר בכפר סבא.
*2011 - תערוכת "תקרת הזכוכית" בהיכל התרבות של מועצה אזורית דרום השרון.
*2011 - תערוכת "אקו ארט" ECO ART בהיכל התרבות של ראשון לציון.
*2011 - תערוכת "איכות הסביבה ומיחזור" בהיכל התרבות של שוהם.
*2012 - תערוכת "אמני רעננה פותחים ביתם" ברעננה.
*2012 - תערוכת פורום אמני "מוזה" בגלריה העירונית "על האגם" שבפארק רעננה.
*2013 - תערוכת "חיבוק ירוק" בגלריה "קנטי" שביפו העתיקה.
*2014 - תערוכת "אמני רעננה על המפה" - בגלריה העירונית "על האגם" בפארק רעננה.
*2014 - תערוכת" קשר מיוחד" שהוצגה באוניברסיטת תל אביב באולם סמולרש.
*2015 - תערוכת "חפצים מספרים סיפור" - בגלריה החדשה של אמני "בית מוזה" רעננה.
*2015 - תערוכת "מעצבים סביבה" - יחסים בירוק, בהבימה ת"א ובהאנגר 2 בנמל יפו תל אביב.
*2016 - תערוכת "דמות, דומם, נוף מולדת"" בגלריה "על האגם" ברעננה.
*2016 - תערוכת "ניירות" אמנות ממיחזור נייר שהוצגה בגלריה "בבית מוזה" ברעננה.
*2016 - תערוכת "חיבוק ירוק 2" אמנים למען איכות הסביבה, בסטודיו "קנטי" ביפו תל אביב.
*2017 - תערוכת "תערוכה אקטיבית - אביב 2017" אמנות אקולוגית במרכז "עמיעד" בתל אביב-יפו.
*2017 - תערוכת "אני רענני" לרגל 95 שנה לעיר - מעקב השתרשות העץ בחצרי ב-4 עונות השנה שהוצגה בפארק ההייטק ברעננה.
*2017 - תערוכת "בין מילה לתמונה" עם אמני רעננה - אמנות אקולוגית בשילוב טקסט. מוצגת בגלריית יד לבנים ברעננה.
*2018 - תערוכת "על המר והמתוק 1" משותפת לאמנים יהודים מרעננה וערבים מערי המשולש, המציגה ברעננה אמנות בחיוב ובשלילה בנושא האוכל (יוני 2018).
*2018 - תערוכה 2 בסדרת "על המר והמתוק" המוצגת בעיר טירה, שיתוף פעולה לקידום האמנות והתרבות בין המגזר היהודי והערבי (ספטמבר 2018).
*2019 - תערוכת "חיבוק ירוק אישי" הוצגה בהיכל התרבות של אריאל. אמנים למען שיקום הטבע ואיכות הסביבה (ינואר 2019).
*2019 - תערוכת "יש דברים שרציתי לומר..." יצירות אמנות אקולוגית שהוצגו בגלריה "על האגם" בפארק רעננה (מאי 2019).
*2019 - תערוכת "חיבוק ירוק 4" - הוצגה בגלריה של תיאטרון היהלום ברמת גן - אמנים למען שימור הטבע והסביבה (נובמבר 2019).
*2019 - תערוכת "לא חד פעמי" - הוצגה בגלריה של קיבוץ גן שמואל - "לכודים ברשת" בקבוקי פלסטיק במקום דגים ברשת (דצמבר 2019).
*2021 - תערוכת "חותם אישה" - "כי האישה היא עץ השדה" הקוראת להגנה ושימור העצים בטבע. בגלריה "על האגם" ברעננה (מאי 2021).
*2021 - תערוכת "טבע שביר" - העוסקת בנזקי האדם לטבע, לסביבה ולקיימות. הוצגה בגלריה "טל" בכפר ורדים (יולי 2021).
*2022 - תערוכת "הבחירה הטבעית" העוסקת בהשלכות משבר האקלים על הטבע ואיכות הסביבה שהוצגה במשרד מבקר המדינה בירושלים. (ינואר 2022)
*2022 - תערוכת "קליידוסקופ 2" לרגל מאה שנים לרעננה, הציגה קולאג' על עצי המורשת בעיר הנקרא "העצים הם תקוות קיומנו". גלריה "על האגם" ברעננה.(אוגוסט 2022)
*2024 - תערוכת "מחוץ לשגרה" בעקבות מלחמת "חרבות ברזל"- יצירת מיצב סביבתי הקורא לשחרור החטופים מעזה, לתקומה ואחדות. גלריה "היכל התרבות" רעננה (מרץ 2024)

==קישורים חיצוניים ==

* 
* 
* 
* לימור דומב, [https://www.dmag.co.il/pub/HISTADRUT/shiur124/29/#zoom=z חיים ירוקים], בכתב העת "שיעור חופשי" של הסתדרות המורים, גיליון מרץ 2018, עמ' 29
* 
* 
* ישראל לנצ'נר מטלוויזיה קהילתית כ"ס בסרטון [https://www.youtube.com/watch?v=FUa0plbPqsA "מהפח למהפך"] המשודר בערוץ הטלוויזיה 98 של HOT ושל YES - (אוגוסט 2020).
* יצירות של מירי ישראלי באתר [https://www.wallart.org.il/artworks/עם-אחד-בלב-אחד "סקר אמנות הקיר בישראל" יד בן צבי ירושלים]

==הערות שוליים==

קטגוריה:אמניות ישראליות
קטגוריה:פסלות ישראליות
קטגוריה:פסלים ישראלים
קטגוריה:פעילות איכות הסביבה ישראליות
קטגוריה:רעננה: אישים
קטגוריה:ישראליות שנולדו ב-1953
קטגוריה:ישראלים שנולדו ב-1953
קטגוריה:אמנות אקולוגית